امریکا قوشمه ایالتلری تشقی ایش لر وزیرلیگی اورینباسری ویس میچل استعفا قیله دیگن لیگی نی بیلدیردی.
میچل اوشبو خصوصده بیرگن بیانات لریده, استعفا بوییچه تصمیمی نینگ امریکا قوشمه ایالت لری دولت رهبری دونالد ترامپ رهبریتی گه قرشی بیر ناراضی چیلیک خصوصیتی گه ایگه ایمس لیگی نی معلوم قیلدی.
میچل, "قیلیشیم کیره ک بولگن ایش لرنینگ همه سی نی قیلگن لیگیم گه ایشانه من. ایندی باله لریم بیلن قیزیقیشیم کیره ک" دییه قید ایتدی.
امریکا قوشمه ایالت لری تشقی ایش لر وزیری مایک پمپئو ایسه اوشبو خصوصده تویتر آرقه لی بیرگن بیاناتلریده, "میچل, اورینباسریم صفتیده جوده یخشی ایش لر قیلدی.  اوشبو رهبریتده میچل نینگ اوروپا مسئله سی بوییچه مشوره لری گه کتته اهمیت بیردیم.  میچل  و عینی دمده یخشی بیر دولت ماموری بولگن حیات اورتاغی ایلیزابیت گه ایککی فرزندی بیلن بیرگه تینچ حیات آرزو قیلیب قاله من" دییه قید ایتدی.
2017 – ییل اکتوبر آییده تشقی ایش لر وزیرلیگی اورینباسری ایتیب تعین قیلینگن میچل, ترامپ نینگ 2016 – ییلده گی کمپاین لری جریانیده روسیه, اوروپا بیرلیگی, ناتو و تورکیه بیلن بولگن مناسبت لر بوییچه اینگ مهم کیشی لردن بیری ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
